Document ID: 31992D0527

Komisijas Lēmums
(1992. gada 4. novembris),
ar ko nosaka Padomes Direktīvas 91/496/EEK 7. panta 1. punktā minētā sertifikāta paraugu
(92/527/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar kuru groza Direktīvas 89/662/EEK, 90/425/EEK un 90/675/EEK [1], un kurā jaunākie grozījumi izdarīti ar Lēmumu 92/438/EEK [2], un jo īpaši tās 7. panta 1. punktu,
tā kā valsts pilnvarotajam veterinārārstam robežkontroles punktā pēc veterināro pārbaužu veikšanas jāizdod sertifikāts, kurā apliecināts, ka minētās pārbaudes ir veiktas un ka viņš tās uzskata par pietiekamām;
tā kā sertifikātā jāprecizē arī paņemto paraugu veidi un visu laboratorijas testu rezultāti, vai arī kad tādi rezultāti gaidāmi;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Sertifikāts, kas paredzēts Direktīvas 91/496/EEK 7. panta 1. punkta otrajā ievilkumā, jāsastāda saskaņā ar paraugu, kas izklāstīts pielikumā. Sertifikātam jābūt uz vienas lapas.
2. pants
Šis lēmums ir adresēts dalībvalstīm.
Briselē, 1992. gada 4. novembrī

Labels: 3
5
6